
(Įprasta teisėkūros procedūra: pirmasis svarstymas)


Pakeitimas		1
Pasiūlymas dėl reglamento
2 konstatuojamoji dalis
	

	Komisijos siūlomas tekstas
	Pakeitimas

	(2)	siekdama išvengti trikdžių ir toliau gerinti prekybos ir investicijų santykius su Jungtinėmis Amerikos Valstijomis, 2020 m. gruodžio 16 d. Sąjunga priėmė Europos Parlamento ir Tarybos reglamentą (ES) 2020/21311 dėl tam tikroms prekėms, visų pirma tam tikrų rūšių omarams, taikomų muitų panaikinimo, kuris taikytas nuo 2020 m. rugpjūčio 1 d. To reglamento galiojimas baigėsi 2025 m. liepos 31 d.;
	(2)	siekdamos išvengti trikdžių ir toliau gerinti prekybos ir investicijų santykius su Jungtinėmis Amerikos Valstijomis, Sąjunga ir Jungtinės Valstijos susitarė dėl 2020 m. rugpjūčio 21 d. paskelbto Bendro pareiškimo dėl susitarimo dėl muitų tarifų, pagal kurį Sąjunga įsipareigojo panaikinti muitų tarifus importuojamiems Jungtinių Valstijų gyvų ir užšaldytų omarų produktams, o Jungtinės Valstijos įsipareigojo 50 proc. sumažinti muitų tarifus tam tikriems Sąjungos eksportuojamiems produktams, kurių vidutinė metinė prekybos vertė yra 160 mln. JAV dolerių, įskaitant tam tikrus paruoštus patiekalus, tam tikrus stiklo dirbinius, paviršinius preparatus, šovininį paraką, cigarečių žiebtuvėlius ir žiebtuvėlių dalis. Siekdama įgyvendinti tą 2020 m. Bendrą pareiškimą, 2020 m. gruodžio 16 d. Sąjunga priėmė Europos Parlamento ir Tarybos reglamentą (ES) 2020/21311 dėl ribotam skaičiui prekių, įskaitant Jungtinių Valstijų kilmės gyvų ir užšaldytų omarų produktus, taikomų muitų panaikinimo erga omnes pagrindu laikotarpiui nuo 2020 m. rugpjūčio 1 d. iki 2025 m. liepos 31 d.;

	_________________
	_________________

	1 2020 m. gruodžio 16 d. Europos Parlamento ir Tarybos reglamentas (ES) 2020/2131 dėl tam tikroms prekėms taikomų muitų panaikinimo (OL L 430, 2020 12 18, p. 1–4, ELI: http://data.europa.eu/eli/reg/2020/2131/oj).
	1 2020 m. gruodžio 16 d. Europos Parlamento ir Tarybos reglamentas (ES) 2020/2131 dėl tam tikroms prekėms taikomų muitų panaikinimo (OL L 430, 2020 12 18, p. 1–4, ELI: http://data.europa.eu/eli/reg/2020/2131/oj).



Pakeitimas		2
Pasiūlymas dėl reglamento
4 konstatuojamoji dalis
	

	Komisijos siūlomas tekstas
	Pakeitimas

	(4)	todėl importuojamoms prekėms, kurių KN kodai išvardyti priede, turėtų būti taikomi 0 proc. muitai, kol Jungtinės Valstijos veiksmingai įgyvendins Bendrą pareiškimą;
	(4)	todėl, siekiant išvengti prekybos sutrikimų, muitų taikymo importuojamoms prekėms, kurių KN kodai išvardyti priede, sustabdymas turėtų būti taikomas atgaline data nuo 2025 m. rugpjūčio 1 d. iki 2028 m. gruodžio 31 d.;



Pakeitimas		3
Pasiūlymas dėl reglamento
4 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(4a)	valstybių narių muitinės turėtų užtikrinti, kad produktai, kuriems taikomas 0 proc. muitas, iš tikrųjų būtų Jungtinių Valstijų kilmės ir nebūtų reeksportuojami ar vežami per trečiąsias šalis, siekiant išvengti nuostatų dėl muitų tarifų apėjimo;



Pakeitimas		4
Pasiūlymas dėl reglamento
5 konstatuojamoji dalis
	

	Komisijos siūlomas tekstas
	Pakeitimas

	(5)	siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai tam tikromis aplinkybėmis sustabdyti muitų netaikymą. Tais įgaliojimais turėtų būti naudojamasi laikantis Europos Parlamento ir Tarybos reglamente (ES) Nr. 182/20113 nustatytos nagrinėjimo procedūros;
	(5)	siekiant visiškai arba iš dalies sustabdyti šiuo reglamentu suteiktų muitų tarifų lengvatų taikymą, pagal Sutarties dėl Europos Sąjungos veikimo 290 straipsnį
Komisijai turėtų būti deleguoti įgaliojimai priimti deleguotuosius dėl šio reglamento priedo dalinio keitimo, siekiant visiškai arba iš dalies sustabdyti šio reglamento 1 straipsnio taikymą. Ypač svarbu, kad atlikdama parengiamąjį darbą Komisija tinkamai konsultuotųsi, taip pat ir su ekspertais, ir kad tos konsultacijos būtų vykdomos vadovaujantis 2016 m. balandžio 13 d. Tarpinstituciniame susitarime dėl geresnės teisėkūros3 nustatytais principais. Visų pirma siekiant užtikrinti vienodas galimybes dalyvauti atliekant su deleguotaisiais aktais susijusį parengiamąjį darbą, Europos Parlamentas ir Taryba visus dokumentus gauna tuo pačiu metu kaip ir valstybių narių ekspertai, o jų ekspertams sistemingai suteikiama galimybė dalyvauti Komisijos ekspertų grupių, kurios atlieka su deleguotaisiais aktais susijusį parengiamąjį darbą, posėdžiuose;

	_________________
	_________________

	3 2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai, (OL L 55, 2011 2 28, p. 13, ELI: http://data.europa.eu/eli/reg/2011/182/oj).
	3 OL L 123, 2016 5 12, p. 1, ELI: http://data.europa.eu/eli/agree_interinstit/2016/512/oj.



Pakeitimas		5
Pasiūlymas dėl reglamento
5 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(5a)	Komisija ne vėliau kaip 2028 m. birželio 30 d. turėtų paskelbti išsamią šio reglamento poveikio Sąjungos gamintojams, Sąjungos ir Jungtinių Amerikos Valstijų dvišalės prekybos prekėmis balansui vertinimo ataskaitą, įskaitant analizę, kuriuose sektoriuose padidėjo arba sumažėjo Sąjungos rinkos priklausomybė nuo Jungtinių Amerikos Valstijų kilmės prekių, ir poveikio Sąjungos biudžetui ir valstybių narių finansams analizę. Kai tikslinga, kartu su ataskaita turėtų būti pateikiamas pasiūlymas dėl teisėkūros procedūra priimamo akto dėl šio reglamento taikymo laikotarpio pratęsimo.



Pakeitimas		6
Pasiūlymas dėl reglamento
6 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(6a) šio reglamento poveikis Sąjungos biudžetui įvertintas+ pagal Sutarties dėl Europos Sąjungos veikimo 310 straipsnio 4 dalį. Jo įgyvendinimui turėtų būti skirta pakankamai finansinių ir žmogiškųjų išteklių, kartu atsižvelgiant į jo finansavimo poveikį kitoms Sąjungos programoms ar politikos sritims ir užtikrinant suderinamumą su daugiamete finansine programa, nuosavų išteklių sistema ir atitinkamu tarpinstituciniu susitarimu, taip pat su biudžeto principais, nustatytais Europos Parlamento ir Tarybos reglamente (ES, Euratomas) 2024/25091;

	
	____________________

	
	+ Pro memoria: Europos Parlamento Biudžeto komiteto 2025 m. gruodžio 11 d. pateiktas pasiūlymo dėl Europos Parlamento ir Tarybos reglamento dėl muitų netaikymo tam tikroms importuojamoms prekėms biudžetinis vertinimas (COM(2025)0472).

	
	[1] 2024 m. rugsėjo 23 d. Europos Parlamento ir Tarybos reglamentas (ES, Euratomas) 2024/2509 dėl Sąjungos bendrajam biudžetui taikomų finansinių taisyklių (OL L, 2024/2509, 2024 9 26, ELI: http://data.europa.eu/eli/reg/2024/2509/oj).



Pakeitimas		7
Pasiūlymas dėl reglamento
2 straipsnio 1 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Komisija gali priimti įgyvendinimo aktą, kuriuo visiškai arba iš dalies sustabdomas 1 straipsnio taikymas, šiomis aplinkybėmis:
	Komisijai pagal 3a straipsnį suteikiami įgaliojimai priimti deleguotuosius aktus, kuriais iš dalies keičiamas šio reglamento priedas siekiant visiškai arba iš dalies sustabdyti 1 straipsnio taikymą, šiomis aplinkybėmis:



Pakeitimas		8
Pasiūlymas dėl reglamento
2 straipsnio 1 dalies 1 pastraipos a a punktas (naujas)
	

	Komisijos siūlomas tekstas
	Pakeitimas

	
	aa)	jei Jungtinės Valstijos iš Sąjungos importuojamoms prekėms nustato papildomus didesnius nei 15 proc. tarifus arba pakeičia produktų klasifikaciją ir dėl to padidėja tarifai;



Pakeitimas		9
Pasiūlymas dėl reglamento
2 straipsnio 1 dalies 1 pastraipos b punktas
	

	Komisijos siūlomas tekstas
	Pakeitimas

	b)	jei yra pakankamai požymių, kad Jungtinės Valstijos ateityje veiks taip, kaip nurodyta a punkte;
	b)	jei yra pakankamai požymių, kad Jungtinės Valstijos ateityje veiks taip, kaip nurodyta a arba aa punkte;



Pakeitimas		10
Pasiūlymas dėl reglamento
2 straipsnio 1 dalies 1 pastraipos c punktas
	

	Komisijos siūlomas tekstas
	Pakeitimas

	c)	jei pasikeičia objektyvios aplinkybės, palyginti su buvusiomis tuo metu, kai buvo paskelbtas Bendras pareiškimas.
	c)	jei pasikeičia objektyvios aplinkybės, palyginti su buvusiomis tuo metu, kai buvo paskelbtas Bendras pareiškimas, visų pirma kiek tai susiję su šiurkščiais žmogaus teisių, pagrindinių demokratijos ir teisinės valstybės principų pažeidimais, taip pat su grėsmėmis esminiams Sąjungos ar jos valstybių narių saugumo interesams, įskaitant jų teritorinį vientisumą ir ekonominį aspektą, ir jų užsienio ir gynybos politikai.



Pakeitimas		11
Pasiūlymas dėl reglamento
2 straipsnio 1 dalies 2 pastraipa
	

	Komisijos siūlomas tekstas
	Pakeitimas

	Tas įgyvendinimo aktas priimamas laikantis 3 straipsnio 2 dalyje nurodytos nagrinėjimo procedūros.
	Jei Komisija iš dalies sustabdo 1 straipsnio taikymą, ji iš dalies pakeičia priedą sumažindama prekių, kurioms taikomas šis straipsnis, aprėptį.



Pakeitimas		12
Pasiūlymas dėl reglamento
2 straipsnio 2 dalis
	

	Komisijos siūlomas tekstas
	Pakeitimas

	2.	1 dalyje nurodytas įgyvendinimo aktas taikomas tol, kol išlieka 1 dalyje nurodytos aplinkybės.
	2.	1 dalyje nurodyti deleguotieji aktai taikomi tol, kol išlieka 1 dalyje nurodytos aplinkybės ir bet kurio atveju ne ilgiau kaip iki 2028 m. gruodžio 31 d. Jei Komisija nustato, kad priežasčių, kuriomis grindžiamas taikymo sustabdymas, nebelieka, jai pagal 3a straipsnį suteikiami įgaliojimai priimti deleguotuosius aktus, kuriais iš dalies keičiamas šio reglamento priedas siekiant vėl pradėti taikyti 1 straipsnį, arba, šio straipsnio 1 dalies antroje pastraipoje nurodytais atvejais, atitinkamai iš dalies pakeisti priedą.



Pakeitimas		13
Pasiūlymas dėl reglamento
3 straipsnis
	

	Komisijos siūlomas tekstas
	Pakeitimas

	3 straipsnis
	Išbraukta.

	Komiteto procedūra
	

	1.	Komisijai padeda Prekybos kliūčių komitetas, įsteigtas pagal Europos Parlamento ir Tarybos reglamento (ES) 2015/18434 7 straipsnį.
	

	2.	Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
	

	_________________
	

	4 2015 m. spalio 6 d. Europos Parlamento ir Tarybos reglamentas (ES) 2015/1843, kuriuo nustatomos Sąjungos procedūros bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Sąjungos teisių įgyvendinimą, (OL L 272, 2015 10 16, p. 1, ELI: http://data.europa.eu/eli/reg/2015/1843/oj).
	



Pakeitimas		14
Pasiūlymas dėl reglamento
3 a straipsnis (naujas)
	

	Komisijos siūlomas tekstas
	Pakeitimas

	
	3a straipsnis

	
	Įgaliojimų delegavimas

	
	1.	Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.

	
	2.	2 straipsnyje nurodyti įgaliojimai priimti deleguotuosius aktus Komisijai suteikiami nuo ... [šio reglamento įsigaliojimo data] iki 2028 m. gruodžio 31 d.

	
	3.	Europos Parlamentas arba Taryba gali bet kada atšaukti 2 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.

	
	4.	Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.

	
	5.	Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.

	
	6.	Pagal 2 straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.



Pakeitimas		15
Pasiūlymas dėl reglamento
4 a straipsnis (naujas)
	

	Komisijos siūlomas tekstas
	Pakeitimas

	
	4a straipsnis

	
	Vertinimas ir ataskaitų teikimas

	
	1.	Komisija ne vėliau kaip ... [šeši mėnesiai nuo šio reglamento įsigaliojimo dienos] paskelbia preliminarią reglamento poveikio vertinimo ataskaitą.

	
	2.	Komisija ne vėliau kaip 2028 m. birželio 30 d. paskelbia išsamią šio reglamento poveikio vertinimo ataskaitą. Toje ataskaitoje taip pat įvertinama Sąjungos ir Jungtinių Valstijų prekybos ir investicijų santykių, susijusių su produktais, kuriems taikomas šis reglamentas, raida nuo 2025 m. rugpjūčio 1 d.

	
	3.	Kai tikslinga, kartu su 2 dalyje nurodyta ataskaita pateikiamas pasiūlymas dėl teisėkūros procedūra priimamo akto dėl šio reglamento taikymo laikotarpio pratęsimo.

	
	4.	Komisija reguliariai ir laiku informuoja Europos Parlamentą ir Tarybą apie atitinkamus šio reglamento taikymo pokyčius.



Pakeitimas		16
Pasiūlymas dėl reglamento
5 straipsnio 2 pastraipa
	

	Komisijos siūlomas tekstas
	Pakeitimas

	Jis taikomas nuo 2025 m. rugpjūčio 1 d.
	Jis taikomas nuo 2025 m. rugpjūčio 1 d. iki 2028 m. gruodžio 31 d.

